stanford-oval/wikipedia huggingface dataset:
อรพรรณ พานทอง
ประวัติ

อรพรรณ พานทอง เป็นบุตรีของนิพนธ์ กับ กรรณิการ์ พานทอง ส่วนนามสกุล พานทอง ของเธอก็เป็นก็ไปตรงกับนามสกุลจริงของ ชาย เมืองสิงห์ นักร้อง-นักแต่งเพลงลูกทุ่ง อีกด้วย จบชั้นประถมศึกษาจากโรงเรียนเขมะสิริอนุสสรณ์  ระดับมัธยมศึกษาจากโรงเรียนสตรีศรีอยุธยา และระดับปริญญาตรีจากคณะครุศาสตร์ จุฬาลงกรณ์มหาวิทยาลัย เข้าสู่วงการจากการชักนำของศุภักษร โดยเล่นภาพยนตร์สั้นสำหรับประกวดทางโทรทัศน์  เรื่อง เธอกับฉัน   และเป็นนางแบบถ่ายแฟชั่นในนิตยสารวัยรุ่น จากนั้นได้แสดงภาพยนตร์เรื่อง อาจารย์อ้วนสติเฟื่อง (2525) คู่กับ จุ๋มจิ๋ม เข็มเล็ก  และ นันทิดา แก้วบัวสาย ต่อด้วยภาพยนตร์ เรื่อง กุนซืออ้วน (2525) คู่กับ ทนงศักดิ์ ศุภการ โดยกุนซืออ้วน รับบทโดยจุ๋มจิ๋ม เข็มเล็ก และได้แสดงภาพยนตร์วัยรุ่นต่อมาอีกหลายเรื่อง  โดยเรื่องที่มีชื่อเสียงที่สุดคือ วันวานยังหวานอยู่ (2526) คู่กับอรรถพล ประเสริฐยิ่ง และ วันนี้ยังมีเธอ (2526) คู่กับวงศกร รัศมิทัต สองนักร้องนำจากวงแมคอินทอช จากนั้นได้หันไปแสดงละครโทรทัศน์
ภายหลังจากอรพรรณ พานทอง สมรสกับ สราวุธ วัชรพล เจ้าของและบรรณาธิการหนังสือพิมพ์ไทยรัฐ เธอได้ออกจากวงการแสดง และผันไปเป็นผู้อยู่เบื้องหลัง ก่อตั้งโพลีพลัส ผู้จัดรายการโทรทัศน์ และละครโทรทัศน์ ปัจจุบัน อรพรรณดำรงตำแหน่งกรรมการผู้จัดการ บริษัท โพลีพลัส เอ็นเตอร์เทนเม้นต์ จำกัด และมีบริษัทในเครือครอบคลุม ตั้งแต่ธุรกิจพีอาร์ จัดงานอีเวนต์ ออกาไนเซอร์ ในนามโพลีพลัส ออกาไนเซอร์ มีงานผลิตรายการถ่ายทำในสตูดิโอ ในนามโพลีพลัส สตูดิโอ, งานผลิตสิ่งพิมพ์ ในนามโพลีพลัส พับลิชชิ่ง จำกัด เจ้าของนิตยสารสังคมบันเทิง Oops! ที่นำเสนอข่าวบันเทิง และยังมีบริษัท โพลีพลัส เอ็กซ์ตร้า จำกัด เพื่อเป็น Production House รับผลิตงานด้านโทรทัศน์ทุกประเภทให้กับองค์กรอื่น เช่น โฆษณา
อรพรรณ พานทอง เคยมีผลงานร้องเพลง อัลบั้ม  "ตัวนิด...นิด" สังกัดแกรมมี่
อรพรรณ พานทอง มีลูกสาว 1 คน คือ สรัย วัชรพล และลูกชาย 2 คน คือ สราลัญ วัชรพล และ สรัญวุฐิ วัชรพล
ผลงานการแสดง > ละครโทรทัศน์

| ปี | ละคร | รับบทเป็น | คู่กับ | ทางสถานี |
| --- | --- | --- | --- | --- |
| 2526 | เธอกับฉัน *ภาพยนตร์โทรทัศน์ชิงรางวัลดาวเทียมทองคำ* |  | ทนงศักดิ์ ศุภการ | ช่อง 7 |
| 2529 | มัตติกา |  | อภิชาติ หาลำเจียก | ช่อง 7 |
| 2529 | แม่ปูเปรี้ยว |  | ฉัตรชัย เปล่งพานิช | ช่อง 7 |
| 2530 | ผีกุ๊กกิ๊ก |  | ตวงสิทธิ์ เรียมจินดา | ช่อง 7 |
| 2530 | แก้วกลางดง | เมียวดี | พงษ์พัฒน์ วชิรบรรจง | ช่อง 7 |
| 2531 | มายา | บุษบามินตรา อุทัยธนิต (มิ้นท์) | สถาพร นาควิลัย | ช่อง 7 |
| 2531 | มุกดามะดัน |  | ปัญญา นิรันดร์กุล | ช่อง 7 |
| 2531 | รอยพยาบาท | สาวิตรี | ชัยรัตน์ จิตธรรม | ช่อง 5 |
| 2531 | บุญเติมร้านเดิมที่ใหม่ |  | มนตรี เจนอักษร | ช่อง 9 |
| 2532 | แต่งกับงาน |  | อนันต์ บุนนาค | ช่อง 7 |
| 2532 | หน้ากากแก้ว |  | อริชัย อรัญนารถ | ช่อง 7 |
| 2532 | กว่าจะถึง(ท่า)พระจันทร์ |  | สมชาย เปรมประภาพงษ์ | ช่อง 9 |
| 2532 | ปริศนาของเวตาล |  | ศตวรรษ ดุลยวิจิตร | ช่อง 7 |
| 2532 | สมการวัย |  | ทนงศักดิ์ ศุภการ | ช่อง 7 |
| 2533 | เศรษฐีตีนเปล่า |  | ศตวรรษ ดุลยวิจิตร | ช่อง 7 |
| 2533 | หงส์ทอง |  | ลิขิต เอกมงคล | ช่อง 7 |
| 2534 | ตะวันชิงพลบ |  | ศตวรรษ ดุลยวิจิตร | ช่อง 7 |
| 2535 | ชีวิตเปื้อนฝุ่น |  | ยุทธพิชัย ชาญเลขา | ช่อง 7 |
| 2536 | เรือใบไม้ |  | จอนนี่ แอนโฟเน่ | ช่อง 7 |
| 2536 | คู่ชื่นชุลมุน | โม | สัญญา คุณากร | ช่อง 5 |
| 2536 | พายุอารมณ์ | ดา | เมทนี บุรณศิริ | ช่อง 3 |
ผลงานการแสดง > ผลงานภาพยนตร์

อาจารย์อ้วนสติเฟื่อง (2525)
กุนซืออ้วน (2525)
วันวานยังหวานอยู่ (2526)
วันนี้ยังมีเธอ (2526)
แก๊งค์ไอติม (2526)
ป.ล. ผมรักคุณ (2527)
สวัสดีความรัก (2528)
รักกันเล่น ๆ (ไม่เห็นเป็นไร) (2529)
เรารักกันนะที่ปักกิ่ง (2530)
เธอกับเขา และรักของเรา (2530)
เปิดโลกวัยทะเล้น (2530)
พิศวาส (2530)
หมอกสวาท (2531)
คนใจสู้ (2531)
ผลงานการแสดง > ละครเวที

2533 มนต์เพลงขนมครก คู่กับ เกียรติศักดิ์ เวทีวุฒาจารย์
2535 ศึกรักประกาศิต
ผลงานการแสดง > พิธีกร

เล็กพริกขี้หนู (2531-2535) ช่อง 7 สี
(ได้รับรางวัลโทรทัศน์ทองคำ ผู้ดำเนินรายการดีเด่นหญิง ปี 2531)
เจ็ดสี่ยี่สิบแปด (2537-2538) ช่อง 3
ที่นี่มีเพื่อน (2537-2538) และ (2539) ช่อง 7 สี
รายการ Only One Sunday ช่อง 3
รายการ ท้าพิสูจน์ ช่อง 7
รายการ นาทีทอง ช่อง7
รายการ เพื่อนกันวันเสาร์ ช่อง 5
ผลงานการแสดง > ซิตคอม

ตะกายดาว ตอน ดาวเทวดา (2533) ช่อง 9
ผลงานการแสดง > เพลง

อัลบั้ม ตัว นิด..นิด (2535) แกรมมี่
ผลงานการแสดง > ผู้กำกับละคร

รักแท้แค่ขอบฟ้า
คู่รัก 2 ชาติ
รักเล่ห์เพทุบาย
ยอดยาหยี
เขาวานให้หนูเป็นสายลับ
ปริศนา
กากเพชร
เจ้าสาวมืออาชีพ
วังวารี
มายา
นังเหมียวย้อมสี
ตกกระไดหัวใจพลอยโจน
เจ้าชายหัวใจเกินร้อย
เจ้าสาวสายฟ้าแลบ
บ้านนี้ผี(ไม่)ปอบ
เหยี่ยวสาวมือใหม่
นางนกต่อ
รักเกินพิกัดแค้น
ขอพลิกฟ้าตามล่าเธอ
แตงสากับอาฉี
หวานใจไทยแลนด์
นางฟ้าไร้ปีก
นางสาวจริงใจกับนายแสนดี
เล่ห์ร้ายอุบายรัก
เสน่ห์รักนางซิน
เจ๊ดันฉันรักเธอ
สะใภ้ทอร์นาโด
สองเรานิรันดร
สองเสน่หา
รักหรรษาคาราโอเกะ
ต่างฟ้าตะวันเดียว
อมฤตาลัย
คมรัก คมเสน่หา
รหัสริษยา
แรมพิศวาส
อภิมหึมามหาเศรษฐี
รักเธอทุกวัน
น้องเหมียวเขี้ยวเพชร
บุพเพเล่ห์รัก
ดั่งดวงหฤทัย
พยัคฆ์สาวแซ่บอีหลี
คู่กิ๊กพริกกะเกลือ
ดาวเปื้อนดิน
รักซ่อนแค้น
หมวยอินเตอร์
เจ้าหญิงลำซิ่ง
มนต์รักข้าวต้มมัด
แจ๋วใจร้ายกับคุณชายเทวดา
สะใภ้ไกลปืนเที่ยง
บ่วงร้ายพ่ายรัก
พระจันทร์ลายพยัคฆ์
ระบำดวงดาว
เธอกับเขาและรักของเรา
รักไม่มีวันตาย
คู่แค้นแสนรัก
ศีล 5 คนกล้าท้าอธรรม
รักออกอากาศ
ชิงนาง
ตะวันทอแสง
บ่วงบาป
ซินเดอเรลล่ารองเท้าแตะ
กุหลาบร้ายของนายตะวัน
เสน่หาสัญญาแค้น
บ้านศิลาแดง
นางชฎา
สภ. รอรัก
เลือดตัดเลือด
เพื่อนรัก เพื่อนริษยา
มายา
คุณชายไก่โต้ง
บ่วงรักซาตาน
ไฟหิมะ
คู่แค้นแสนรัก
ผลงานการแสดง > ผู้กำกับรายการ

3 แซบ ออกอากาศทุกวันอาทิตย์ เวลา 13:15 น. ตั้งแต่ 2 มกราคม พ.ศ. 2556-ปัจจุบัน ทางดิจิตอลทีวี ช่อง 3 เอชดี (ช่อง 33)
ศึก 12 ราศี ออกอากาศทุกวันอาทิตย์ เวลา 12.15- 13.00 น. เริ่มออกอากาศครั้งแรกเมื่อวันที่ 1 มกราคม 2549-ปัจจุบัน ทางดิจิตอลทีวี ช่อง 3 เอชดี (ช่อง 33)
ตลาดสดพระราม 4 ออกอากาศทุกวันอาทิตย์ เวลา 16.30 -17.15 น. เริ่มออกอากาศครั้งแรกเมื่อวันที่ 2 ตุลาคม 2559-ปัจจุบัน ทางดิจิตอลทีวี ช่อง 3 เอชดี (ช่อง 33)
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
รินาเชนเต

| --- | --- |

ลา รินาเชนเต สาขาแรก ค.ศ. 1865
ประเภท: บริษัทเอกชน
อุตสาหกรรม: ขายปลีก
ก่อตั้ง: ค.ศ. 1865
ผู้ก่อตั้ง: Ferdinando Bocconi 
สำนักงานใหญ่: มิลาน, อิตาลี
บุคลากรหลัก: สุทธิธรรม จิราธิวัฒน์ (ประธาน) อัลเบอร์โต บัลดัน (กรรมการผู้จัดการ)
ผลิตภัณฑ์: เครื่องแต่งกาย, อาหาร, ของใช้ครัวเรือน, เฟอร์นิเจอร์
รายได้: 375.5 ล้านยูโร (2010)
พนักงาน: 1,529 คน (2010)
บริษัทแม่: เซ็นทรัล รีเทล คอร์ปอเรชั่น (2011-ปัจจุบัน)
เว็บไซต์: www.rinascente.it
รินาเชนเต (Rinascente) คือห้างสรรพสินค้าสัญชาติอิตาลีที่ถือครองโดยเครือเซ็นทรัลของไทย ก่อตั้งเมื่อปี ค.ศ. 1865 โดยสองพี่น้อง ลุยจี (Luigi) และแฟร์ดีนันโด บอกโกนี (Ferdinando Bocconi) ที่นครมิลาน
เมื่อวันที่ 27 พฤษภาคม ค.ศ. 2011 เครือเซ็นทรัลโดยเซ็นทรัลรีเทลได้ซื้อกิจการ 100% ของห้างด้วยเงินทุนจำนวน 260 ล้านยูโร (ราว 11,000 ล้านบาท) ซึ่งเครือเซ็นทรัลคาดการว่า จะคืนทุนในระยะเวลา 8 ปี
ปัจจุบันห้างมีสาขารวม 11 สาขา ทั้งหมดตั้งอยู่ในอิตาลี ได้แก่ สาขามิลาน, โรม (2 สาขา), ฟลอเรนซ์, กาตาเนีย, คัลยารี, ปาแลร์โม, เจนัว, ปาโดวา, มอนซา และตูริน
แหล่งข้อมูลอื่น

เว็บไซต์ทางการ  เก็บถาวร 2012-04-21 ที่ เวย์แบ็กแมชชีน
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์
ราชการส่วนกลาง (ประเทศไทย)

ราชการส่วนกลาง หมายถึง ราชการที่ดำเนินการและบริหารโดยหน่วยราชการในส่วนกลางของฝ่ายบริหาร เพื่อสนองความต้องการของประชาชน จะมีลักษณะการปกครองแบบรวมอำนาจ หมายความว่า เป็นการรวมอำนาจในการสั่งการ การกำหนดนโยบายการวางแผน การควบคุมตรวจสอบ และการบริหารราชการสำคัญ ๆ ไว้ที่นายกรัฐมนตรี คณะรัฐมนตรีและกระทรวง ทบวง กรมต่าง ๆ ตามหลักการรวมอำนาจ การจัดระเบียบบริหารราชการส่วนกลาง จัดแบ่งออกได้ดังนี้
ส่วนราชการกลาง ประกอบด้วย สำนักนายกรัฐมนตรี กระทรวง ทบวง กรม หรือหน่วยงานอื่นๆที่มีชื่อเรียกอย่างอื่นและฐานะเทียบเท่ากรม
ส่วนราชการที่ไม่สังกัดสำนักนายกรัฐมนตรี กระทรวง หรือทบวง
ส่วนราชการกลาง

การบริหารประเทศตามที่กำหนดไว้ในในรัฐธรรมนูญและกฎหมายต่าง ๆ รัฐบาลจึงได้กำหนดกลไกและโครงการการบริหารราชการแผ่นดินให้มีประสิทธิภาพ จึงได้กำหนดโครงการการแบ่งส่วนราชการตามกลุ่มภารกิจ เป้าหมายและอำนาจหน้าที่ โดยแบ่งส่วนราชการออกเป็น
สำนักนายกรัฐมนตรี
ส่วนราชการระดับกระทรวง/ทบวง
ส่วนราชการระดับกรม รวมทั้งส่วนราชการที่มีชื่อเรียกอย่างอื่นที่มีฐานะเทียบเท่ากรม และส่วนราชการภายใต้การบังคับบัญชาขึ้นตรงต่อรัฐมนตรี
หน่วยงานในกำกับ ซึ่งรูปแบบการบริหารของรัฐประเภทหนึ่งที่ต้องการความคล่องตัวในการบริหารจัดการแต่ไม่ได้มีฐานะเป็นส่วนราชการ จัดตั้งตามพระราชบัญญัติเฉพาะ อยู่ใต้การกำกับของรัฐมนตรีและคณะกรรมการแห่งชาติ
องค์การมหาชน ซึ่งรูปแบบการบริหารของรัฐประเภทหนึ่งที่ต้องการความคล่องตัวในการบริหารจัดการแต่ไม่ได้มีฐานะเป็นส่วนราชการ จัดตามตามพระราชบัญญัติองค์การมหาชน พ.ศ. 2542 โดยตราเป็นพระราชกฤษฎีกาจัดตั้งหน่วยงาน
รัฐวิสาหกิจ ซึ่งรูปแบบการบริหารของรัฐประเภทหนึ่งโดยเป็นหน่วยงานธุรกิจที่รัฐเป็นเจ้าของ
ส่วนราชการที่ไม่สังกัดสำนักนายกรัฐมนตรี กระทรวง หรือทบวง

เป็นส่วนราชการที่มีหน้าที่ความรับผิดชอบเฉพาะด้าน มีฐานะเทียบเท่า กรม แต่มิอาจจัดไว้ในสำนักนายกรัฐมนตรี กระทรวงหรือทบวง โดยมีดังต่อไปนี้
ส่วนราชการที่ไม่สังกัดสำนักนายกรัฐมนตรี กระทรวง หรือทบวง > หน่วยงานภายใต้การบังคับบัญชานายกรัฐมนตรี

สำนักงานพระพุทธศาสนาแห่งชาติ
สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.)
สำนักงานราชบัณฑิตยสภา (รภ.)
สำนักงานตำรวจแห่งชาติ (ตร.)
สำนักงานป้องกันและปราบปรามการฟอกเงิน
สำนักงานคณะกรรมการป้องกันและปราบปรามการทุจริตในภาครัฐ
ส่วนราชการที่ไม่สังกัดสำนักนายกรัฐมนตรี กระทรวง หรือทบวง > องค์กรตามรัฐธรรมนูญของไทย > ศาล

สำนักงานศาลรัฐธรรมนูญ
สำนักงานศาลยุติธรรม
สำนักงานศาลปกครอง
ส่วนราชการที่ไม่สังกัดสำนักนายกรัฐมนตรี กระทรวง หรือทบวง > องค์กรตามรัฐธรรมนูญของไทย > องค์กรอิสระตามรัฐธรรมนูญ

สำนักงานคณะกรรมการการเลือกตั้ง
สำนักงานผู้ตรวจการแผ่นดิน
สำนักงานคณะกรรมการป้องกันและปราบปรามการทุจริตแห่งชาติ
สำนักงานการตรวจเงินแผ่นดิน
สำนักงานคณะกรรมการสิทธิมนุษยชนแห่งชาติ
สำนักงานอัยการสูงสุด
ส่วนราชการที่ไม่สังกัดสำนักนายกรัฐมนตรี กระทรวง หรือทบวง > หน่วยงานของรัฐสภา

สำนักงานเลขาธิการวุฒิสภา
สำนักงานเลขาธิการสภาผู้แทนราษฎร
สถาบันพระปกเกล้า (ในกำกับของประธานรัฐสภา)
พัฒนาการระบบบริหารราชการแผ่นดินส่วนกลาง

การบริหารราชการแผ่นดินของประเทศไทย มีลำดับการพัฒนารูปแบบการบริหารจัดการ มาโดยลำดับ ตามการเปลี่ยงแปลงเชิงโครงสร้างทั้งด้านสังคม เศรษฐกิจ และการปกครอง รวมทั้งจำนวนประชากรที่เพิ่มขึ้น โดยมีลำดับดังนี้
พัฒนาการระบบบริหารราชการแผ่นดินส่วนกลาง > ก่อนปีพุทธศักราช 1998

การบริหารราชการส่วนกลาง มีรูปแบบการบริหารที่ชัดเจนในรัชสมัยสมเด็จพระรามาธิบดีที่ 1 ซึ่งรับรูปแบบการปกครองจากขอม รวบรวมคนในสังกัดเรียกว่า กรม (เป็นคำภาษาขอมโบราณ) ขนาดกรมเล็กใหญ่ขึ้นอยู่กับหน้าที่ความรับผิดชอบ โดยมีการจัดโครงการการบริหารงานดังนี้
หัวหน้า เรียกว่า เจ้ากรม กรณีกรมย่อย และ เสนาบดี สำหรับกรมใหญ่
ผู้ช่วยหัวหน้า เรียกว่า ปลัดกรม
จัดทำบัญชีคนในสังกัด เรียกว่า สมุหบัญชี
ดูแลหนังสือราชการ รักษาตราประทับ และกำกับงานเสมียน เรียกว่า เสมียนตรา ซึ่งมีเฉพาะกรมใหญ่ เท่านั้น
งานราชการออกเป็น 3 ฝ่ายดังนี้
กรมมหาดเล็ก มีหน้าที่ในราชการส่วนพระองค์พระมหากษัตริย์
กรมกลาโหม มี สมุหพระกลาโหม เป็นหัวหน้า มีหน้าที่ในการทหารและพระราชสงครามทั้งปวง
กรมมหาดไทย มี สมุหนายก เป็นหัวหน้า มีหน้าที่ในการควบคุมพลเรือน และการบริหารราชการ
หมายเหตุ: ความว่า มหาด แปลว่า ผู้เป็นใหญ่ มหาดเล็ก ครั้งโบราณเขียนว่า  มหาดเลก จึงหมายถึง ผู้เป็นใหญ่ในหมู่คนที่ถูกเกณฑ์ คือ พวกเลก และ มหาดไทย จึงหมายความว่า ผู้เป็นใหญ่ในหมู่คนเสรี
พัฒนาการระบบบริหารราชการแผ่นดินส่วนกลาง > ก่อนปีพุทธศักราช 1998 > กรมมหาดไทย

มีหน้าที่ในการควบคุมและการบริหารราชการแผ่นดินด้านพลเรือน โดยมีการแบ่งส่วนราชการ ดังนี้
ขุนนางอาวุโสหน้าพระที่นั่ง คือ เจ้าพระยามหาอุปราชฯ
กรมย่อยช่วยบริหารราชการใน 4 ด้านที่เรียกว่า จตุสดมภ์ คือ
กรมเวียง ทำหน้าที่ดูแลความสงบสุขของบ้านเมืองและราษฎร
กรมวัง ทำหน้าที่ดูแลราชสำนักและคดีความ
กรมคลัง ทำหน้าที่เก็บรักษาและจ่ายพระราชทรัพย์ในราชการ
กรมนา ทำหน้าที่ตรวจการทำไร่นา ออกสิทธิ์ที่นา และเก็บส่วนแบ่งข้าวมาไว้ในฉางหลวง
พัฒนาการระบบบริหารราชการแผ่นดินส่วนกลาง > ระหว่างปีพุทธศักราช 1998 - 2437 > ช่วงที่ 1

สมเด็จพระบรมไตรโลกนาถ ทรงพระกรุณาโปรดเกล้าฯ ให้มีการจัดระเบียบการปกครองโดยรวมอำนาจไว้ที่ศูนย์กลาง เพื่อให้เหมาะสมกับสภาพของอาณาจักรอยุธยาในขณะนั้นที่ขยายดินแดนกว้างออกไป กล่าวคือ ได้รวมเอาดินแดนของอาณาจักรสุโขทัยเข้ามาเป็นส่วนหนึ่งของอาณาจักร จึงจำเป็นต้องขยายอำนาจการปกครองออกไปให้ควบคุมดินแดนทั้งหมดไว้ได้ รวมทั้งเกิดปัญหาเรื่องความมั่นคงของอาณาจักร จากการที่เมืองหน้าด่านมีกองกำลังป้องกันเมืองจึงมีอำนาจมาก ทำให้เกิดการชิงราชสมบัติอยู่บ่อยครั้ง จึงทรงพระกรุณาโปรดเกล้าฯ ให้ตราพระไอยการตำแหน่งนาพลเรือน นาทหาร หัวเมือง และจัดระเบียบการบริหารราชการดังนี้
ยกเลิกตำแหน่งขุนนางอาวุโสหน้าพระที่นั่ง ที่เจ้าพระยามหาอุปราชฯ
แต่งตั้ง อัครมหาเสนาบดี ดังนี้
สมุหกลาโหม ประมุขฝ่ายทหาร มีหน้าที่บัญชาดูแลราชการฝ่ายทหารทั่วราชอาณาจักร เพื่อเตรียมไพร่พลและกำลังอาวุธไว้ให้พร้อมเพรียงสามารถสู้รบในยามเกิดสงครามได้ โดยมีตำแหน่งเป็น เจ้าพระยามหาเสนาบดี วิริยภักดีบดินทรสุรินทรทฤๅไชย อไภยพิริยปรากรมภาหุ
สมุหนายก ประมุขฝ่ายพลเรือน มีหน้าที่บัญชาดูแลรับผิดชอบงานฝ่ายพลเรือนทั่วราชอาณาจักร โดยมีตำแหน่งเป็น เจ้าพระยาจักรีศรีองครักษ์ สมุหนายกอัครมหาเสนาบดี อะไภยพิรีบรากรมภาหุ และกำกับดูแลการทำงานของกรมจตุสดมภ์ ซึ่งทรงพระกรุณาโปรดเกล้าฯ ให้ยกเป็น เสนาบดี และปรับปรุงหน้าที่ของหน่วยงานใหม่ โดยให้มีหน้าที่รับผิดชอบบริหารราชการแผ่นดินแตกต่างกันไปตามที่ทรงมอบหมาย ได้แก่
กรมนครบาล มีหน้าที่ดูแลความสงบเรียบร้อยของบ้านเมือง และรักษาความสงบสุขของราษฎรในเขตราชธานี โดยมีผู้บังคับบัญชาคือ ออกญายมราชอินทราธิบดี ศรีวิไชยบริรักษ์โลกากรทัณทะราช
กรมวัง มีหน้าที่ดูแลรับผิดชอบเกี่ยวกับราชสำนัก งานราชพิธี และพิพากษาคดีความของราษฎร โดยมีผู้บังคับบัญชาคือ ออกญาธรรมาธิบดี ศรีวิริยพงษวงษภักดี บดินทรเดโชไชยมไหยสุริยาธิบดี รัตนมณเทียรบาล
กรมคลัง มีหน้าที่ดูแลรายรับรายจ่ายและเก็บรักษาพระราชทรัพย์ จัดเก็บอากรค่าธรรมเนียมต่าง ๆ ติดต่อค้าขายกับต่างประเทศ โดยมีผู้บังคับบัญชาคือ ออกญาศรีธรรมราช เดชะชาติอำมาตยานุชิต พิพิธรัตนราชโกษาธิบดี อะภัยรีพิริยะกรมภาหุ
กรมนา มีหน้าที่ดูแลส่งเสริมให้ราษฎรทำไร่ ทำนา เก็บข้าวขึ้นฉางหลวง เพื่อใช้เป็นเสบียงในยามศึกสงครามหรือยามเกิดข้าวยากหมากแพง โดยมีผู้บังคับบัญชาคือ ออกญาพลเทพราชเสนาบดี ศรีไชยนพรัตนเกษตราธิบดี
พัฒนาการระบบบริหารราชการแผ่นดินส่วนกลาง > ระหว่างปีพุทธศักราช 1998 - 2437 > ช่วงที่ 2

ในกาลต่อมาเมื่องานราชการมีมากขึ้น สมเด็จพระรามาธิบดีที่ 2 จึงทรงพระกรุณาโปรดเกล้าฯ ปรับปรุงการบริหารราชการส่วนดังนี้
ให้ กรมจตุสมดมภ์ ขึ้นต่อพระมหากษัตริย์
ให้จัดตั้ง กรมมนตรี 6 มีหน้าที่รับราชการส่วนพระองค์ขึ้นต่อพระมหากษัตริย์ โดยโยกงานราชการบางออกอย่างออกจาก กรมจตุสมดมภ์
ให้ตั้ง กรมพระสุรัสวดี ขึ้นต่อพระมหากษัตริย์ มีหน้าที่ในการสักเลกและทำบัญชีคนในหัวเมืองชั้นนอก
สถาปนาพระมหาอุปราช และให้ครองเมืองพระพิศณุโลก
การจัดระเบียบราชการทหาร โดยจัดทำตำราพิชัยสงคราม สำหรับเป็นตำราการเตรียมกำลังทหาร การรักษาป้อมค่าย และทำสารบัญชี คือ บัญชีคนทั่วประเทศสำหรับการเกณฑ์ทหาร กำหนดให้ชายฉกรรจ์ที่เป็นไทแก่ตัว อายุ 20 - 60 ปี เข้ารับราชการทหาร ซึ่งโครงสร้างดัวนี้
แม่ทัพ คือ '"ออกญาศรีราชเดโชไชยฯ
ผู้รั้ง คือ '"ออกญาศรีราชเดชไชยท้ายน้ำฯ
จางวางทัพ คือ ออกญารามจัตุรงค์
ทหารหน้า หมายถึง ทหารราบที่รับราชการเป็นทหารโดยอาชีพ ประกอบด้วย กรมอาสาหกเหล่า มีเจ้ากรมคือ ออกพระพิชัยสงคราม เจ้ากรมอาสาซ้าย และ พระรามคำแหง เจ้ากรมอาสาขวา กรมทวนทองซ้าย-ขวา และ กรมเขนทองซ้าย-ขวา
ทหารรักษาพระองค์ในวัง เรียกว่า ตำรวจ
ทหารช่าง มีหน้าที่จัดทำ ซ่อมแซมอาวุธ เครื่องมือ เครื่องใช้ในการพระราชสงคราม และอุปกรณ์อื่นๆ รวมเรียกว่า กรมช่าง 10 หมู่
เมื่อกรุงศรีอยุธยามีการติตต่อค้าขายกับชาวต่างประเทศมากขึ้น พระมหากษัตริย์ จึงทรงพระกรุณาโปรดเกล้าฯ ให้รับชาวต่างชาติมารับราชการ โดยเฉพาะ ทหารอาสาต่างชาติ คือ ทหารรับจ้างต่างชาติ หรือ ชาวต่างชาติ ที่เข้ามารับราชการทหาร ประกอบด้วย
กรมฝรั่งแม่นปืน - ตั้งขึ้นในรัชสมัย สมเด็จพระไชยราชาธิราช ประกอบด้วยทหารปืนเล็กและทหารปืนใหญ่ โดยเป็นคนโปรตุเกสทั้งหมด
กรมอาสามอญ -ตั้งขึ้นในรัชสมัย สมเด็จพระนเรศวรมหาราช ประกอบด้วย กรมดั้งทองขวา กรมดั้งทองซ้าย กรมดาบสองมือ กรมอาทมาตขวา และกรมอาทมาตซ้าย มี ออกญามหาโยธา เป็นหัวหน้า
กรมอาสาจาม -ตั้งขึ้นในรัชสมัย สมเด็จพระนเรศวรมหาราช ทำหน้าที่ในการรับทางทะเลเป็นหลักและมี ออกญาราชวังสัน เป็นหัวหน้า
กรมอาสาญี่ปุ่น -ตั้งขึ้นในรัชสมัย สมเด็จพระเอกาทศรถ แต่เริ่มมีบทบาทในการพระราชสงคราม ตั้งแต่ครั้งรัชสมัย สมเด็จพระนเรศวรมหาราช มี ออกญาเสนาภิมุข เป็นหัวหน้า
พัฒนาการระบบบริหารราชการแผ่นดินส่วนกลาง > ระหว่างปีพุทธศักราช 1998 - 2437 > ช่วงที่ 3

จากการที่กรุงศรีอยุธยา มีการค้าขายกับต่างประเทศมากขึ้นเป็นลำดับ สมเด็จพระเจ้าปราสาททอง จึงทรงพระกรุณาโปรดเกล้าฯ ให้ตั้ง กรมพระคลังสินค้า ขึ้นตรงต่อ กรมคลัง มีหน้าในการค้าขายกับต่างประเทศโดยตรง มีพระยาศรีพิพัฒน์ เป็นหัวหน้า ครั้นรัชสมัย สมเด็จพระนารายณ์มหาราช ทรงพระกรุณาโปรดเกล้าฯ ให้ตั้ง เจ้าท่า ขึ้นตรงต่อ กรมคลัง คือ บังคับการจอดทอดสมอเรือค้าขาย เก็บค่าธรรมเนียม เรือค้าขายที่เข้าและออกราชอาณาจักร
หลังจากที่ สมเด็จพระเพทราชา เสด็จขึ้นครองราชสมบัติแล้ว ทรงพระกรุณาโปรดเกล้าฯ ให้ปรับการปกครองใหม่ ให้สมุหพระกลาโหมและสมุหนายก ปกครองทั้งด้านทหารและพลเรือน โดยหัวเมืองฝ่ายเหนืออยู่ในความดูแลของสมุหนายก และหัวเมืองฝ่ายใต้อยู่ในความดูแลของสมุหพระกลาโหม โดยแบ่งให้แต่ละฝ่ายรับผิดชอบดูแลกิจการทั้งด้านทหารและพลเรือนในภูมิภาคนั้น ๆ ส่งผลให้งานราชการกรมกลาโหม และกรมมหาดไทย มีหน้าที่ซ้อนทับกัน ต่อมา สมเด็จพระเจ้าอยู่หัวบรมโกศ ทรงลดอำนาจของสมุหพระกลาโหมเหลือเพียงที่ปรึกษาราชการ และให้หัวเมืองฝ่ายใต้ไปขึ้นกับกรมคลัง และเปลี่ยนกลับในสมัยรัชกาล พระบาทสมเด็จพระพุทธยอดฟ้าจุฬาโลก โดยแบ่งหัวเมืองฝ่ายชายทะเลวันออกให้ขึ้นกับกรมคลัง
พัฒนาการระบบบริหารราชการแผ่นดินส่วนกลาง > ระหว่างปีพุทธศักราช 1998 - 2437 > การจัดระเบียบราชการส่วนกลางในอดีต > กรมขึ้นตรงต่อพระมหากษัตริย์

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
กรมมนตรี 6
| ส่วนราชการ | ความรับผิดชอบ | ตำแหน่งหัวหน้า | หมายเหตุ |  |  |  |  |
| กรมธรรมการ | ทำหน้าที่ดูแลกิจการพระสงฆ์ มีศาลกรมธรรมการไว้ชำระอธิกร | ออกญาพระเสด็จสุเรนทราธิบดีฯ |  |  |  |  |  |
| กรมภูษามาลา | ทำหน้าที่ดูแลเครื่องราชกกุธภัณฑ์ เครื่องราชูปโภค เครื่องทรงเครื่องต้น  และดูแลน้ำพระพุทธมนต์สำหรับสรง | ออกพระอุไทยธรรม | ภายหลังยกขึ้นเป็น ออกญา |  |  |  |  |
| กรมพระคลังมหาสมบัติ | ทำหน้าที่ดูแลพระราชทรัพย์ | ออกพระราชภักดี | ภายหลังยกขึ้นเป็น ออกญา |  |  |  |  |
| กรมอาลักษณ์ | ทำหน้าที่ด้านการเอกสารสำคัญ เช่น พระสุพรรณบัฏ พระบรมราชโองการ  ประกาศพระราชพิธี และเอกสารราชการเนื่องด้วยองค์พระมหากษัตริย์ | ออกพระศรีภูริปรีชาฯ | ภายหลังยกขึ้นเป็น ออกญา |  |  |  |  |
| กรมพราหมณ์หลวง | คณะพราหมณ์ราชสำนัก ทำหน้าเกี่ยวกับพิธีกรรมต่างๆ และดูแลเรื่องกฎหมายประจำศาลหลวง | พระมหาราชครูมหิธรฯ |  |  |  |  |  |
| กรมพระคชบาล | ทำหน้าที่ดูแลสัตว์ราชพาหนะ สัตว์ในราชการ และช้างเผือก | ออกพระเพทราชาธิบดีฯ   ที่สมุหพระคชบาลจางวางขวา   ออกพระสุรินทราราชาธิบดีฯ   ที่สมุหพระคชบาลจางวางซ้าย | เดิมเป็นกรมใต้บังคับบัญชาสมุหกลาโหม |  |  |  |  |

ราชการในพระองค์
| กรมพระสุรัสวดี | ทำหน้าที่จ่ายเลข (สักตัวเลขที่ท้องแขนชายไทย) ขึ้นทะเบียนคนเป็น “ไพร่” สังกัดมูลนาย | ออกพระราชสุภาวดีฯ | ภายหลังยกขึ้นเป็น ออกญา |  |  |  |  |
| กรมล้อมพระราชวัง | ทำหน้าที่รักษาองค์พระมหากษัตริย์ รักษาป้อมกำแพงพระราชวัง เป็นพนักงานยิงปืนบอกเวลา  บอกเหตุไฟไหม้และทำงานด้านการช่างทั้งหลาย | ออกพระเพชรพิไชย | ภายหลังยกขึ้นเป็น ออกญา |  |  |  |  |
| กรมโหร | ทำหน้าที่จดเหตุการณ์ประจำปีทั้งที่สำคัญและไม่สำคัฐ และด้านการพยากรณ์ต่างๆ | ออกพระโหราธิบดี |  |  |  |  |  |
| กรมแพทย์ | ทำหน้าที่พิสูจน์ยาพิษ รักษาปรุงยา และหมอนวด | ออกญาแพทยาพงษาวิสุทธาธิบดีฯ |  |  |  |  |  |
พัฒนาการระบบบริหารราชการแผ่นดินส่วนกลาง > ระหว่างปีพุทธศักราช 1998 - 2437 > การจัดระเบียบราชการส่วนกลางในอดีต > กรมฝ่ายกลาโหม

| 0 | 1 | 2 | 3 |
| --- | --- | --- | --- |
| ส่วนราชการ | ความรับผิดชอบ | ตำแหน่งหัวหน้า | หมายเหตุ |
| กรมอาสาหกเหล่า | ทำหน้าที่รบพุ่งปราบปรามอริราชศัตรู วางด่านทางป้องกันข้าศึกศัตรูซึ่งแบ่งตามซ้ายแลขวา  ประจำการเป็นทหารอาชีพ ประกอบด้วยกรมอาสามอญ กรมอาสาจีน กรมอาสาแขก กรมอาสาญี่ปุ่น กรมอาสาฝรั่งแม่นปืน และกรมอาสาจาม   | ออกญาศรีราชเดโชไชยฯ   ที่เจ้ากรมอาสาหกเหล่าขวา แม่ทัพใหญ่ทางบก   ออกญาศรีราชเดชไชยท้ายน้ำฯ   ที่เจ้ากรมอาสาหกเหล่าขวา แม่ทัพใหญ่ทางเรือ |  |
| กรมเขนทองขวา-ซ้าย | ทำหน้าที่รบพุ่ง วางด่านทางป้องกันข้าศึกศัตรูซึ่งแบ่งตามซ้ายแลขวา  ประจำการเป็นทหารอาชีพ | ออกพระพิชัยรณฤทธิ   ที่เจ้ากรมเขนทองขวา   ออกพระวิชิตรณรงค์    ที่เจ้ากรมเขนทองซ้าย |  |
| กรมทวนทองขวา-ซ้าย | ทำหน้าที่รบพุ่ง วางด่านทางป้องกันข้าศึกศัตรูซึ่งแบ่งตามซ้ายแลขวา  ประจำการเป็นทหารอาชีพ | ออกพระมหาสงคราม   ที่เจ้ากรมทวนทองขวา   ออกพระรามคำแหง   ที่เจ้ากรมทวนทองซ้าย |  |
พัฒนาการระบบบริหารราชการแผ่นดินส่วนกลาง > ระหว่างปีพุทธศักราช 1998 - 2437 > ช่วงที่ 5

ในสมัยประชาธิปไตยแล้วนั้น ได้มีการจัดตั้งกระทรวง ทบวง กรม ตาม พระราชบัญญัติปรับปรุงกระทรวง ทบวง กรม พุทธศักราช....... (ฉบับที่.....)

โดยในปัจจุบัน มีทั้งหมด  ฉบับหลัก โดยมีเนื้อหาดังนี้
ไคโอ มิจิรุ

| เซเลอร์เนปจูน |
| --- | --- |
ตัวละครใน Sailor Moon
ปรากฏครั้งแรก: มังงะ เซเลอร์มูน ตอนที่ 27: "ไม่รู้จบ 1  ลางสังหรณ์ "
สร้างโดย: นาโอโกะ ทาเคอุจิ
ให้เสียงโดย: ญี่ปุ่น:   มาซาโกะ คัตสึกิ   ซายากะ โอฮาระ (เซเลอร์มูน คริสตัล)   อังกฤษ:   ลอเรน ลันดา (Viz Media, เซเลอร์มูน คริสตัล)  บาร์บารา ราเด็คกี (CWi) ไทย: วิภาดา จตุยศพร สุลักษณา เทพหัสดิน ณ อยุธยา ศันสนีย์ วัฒนานุกูล
ไคโอ มิจิรุ (ญี่ปุ่น: 海王 みちる; โรมาจิ: Kaiō Michiru; ทับศัพท์: Kaiou Michiru) หรือเซเลอร์เนปจูน (ญี่ปุ่น: セーラーネプチューン; โรมาจิ: Sērā Nepuchūn; ทับศัพท์: Sailor Neptune) เป็นตัวละครจากเซเลอร์มูน สร้างโดยนาโอโกะ ทาเกอูจิ
เธอเป็น1ใน4ของอัศวินเซเลอร์ประจำดาวเคราะห์วงนอก และเธอเป็นคนรักของเทนโอ ฮารุกะ
ข้อมูลส่วนตัว

"ปรากฏตัวครั้งแรก" : ตอนที่ 89 (อนิเมะภาค S)
"วันเกิด" : 6 มีนาคม
"กรุ๊ปเลือด" : O
"อายุ" : 16 ปี (ภาค S)/18 ปี (ภาค Sailor Stars)
"ราศี" : มีน
"ส่วนสูง" : 161 ซม.
"สีผม" : สีเขียวน้ำทะเล
"การศึกษา" : โรงเรียน Mugen Gakuen High School (เกรด 10)
โรงเรียน Juban High School (เกรด 11)
"ครอบครัว" : เป็นลูกมหาเศรษฐี ชอบใช้ของแบรนด์เนม ก่อนจะได้พบฮารุกะ มิจิรุไม่ค่อยอยากเป็นเพื่อนกับใคร ยกเว้นฮารุกะเท่านั้น
"สีที่ชอบ" : สีมารีนบลู (สีเขียวและสีฟ้าที่เป็นสีของน้ำทะเล)
"งานอดิเรก" : เล่นไวโอลิน,ทำงานศิลปะ ทั้งงานเพ้นติ้งและงานสเก๊าท์เจอร์,สะสมเครื่องสำอางแบรนด์เนม
"ความสามารถพิเศษ" : เล่นไวโอลิน
"อาหารที่ชอบ" : ซาชิมิ
"อาหารที่ไม่ชอบ" : เห็ดหูหนู
"วิชาที่ชอบ" : ดนตรี
"วิชาที่ไม่ชอบ" : ไม่ปรากฏ
"สิ่งที่เกลียด" : ปลิงทะเล
"จุดแข็ง" : เล่นไวโอลินเก่งเป็นเลิศชนิดที่หาตัวจับได้ยาก,มีสัมผัสที่หกเกี่ยวกับท้องทะเล เป็นเลิศ
"ความฝันในอนาคต" : นักไวโอลินที่มีชื่อเสียง
นิสัยส่วนตัว

ไคโอ มิจิรุ อัจฉริยะด้านศิลปะแห่งโรงเรียนไม่รู้จบ (Mugen Gakuen High School) ทั้งด้านการวาดภาพและเล่นดนตรี โดยชำนาญเรื่องการเล่นไวโอลินมากที่สุด มิจิรุเป็นนักไวโอลินระดับโลกทั้งที่ยังเป็นนักเรียน ม.ปลาย ได้เดินทางไปแสดงตามประเทศต่างๆ รวมถึงมีผลงานเพลงเป็นของตนเอง มิจิรุมีลักษณะการแต่งตัวและกริยาเรียบร้อย เสมือนผู้ดีชั้นสูง นิยมชมชอบการใช้สิ่งของราคาแพงและการแต่งตัวสวยงามเฉกเช่นหญิงสาวทั่วไป โดยเฉพาะการทาลิปติก ภายนอกมิจิรุคล้ายกับผู้ดีที่หยิ่งจองหองแต่ความจริงแล้วเป็นคนจิตใจดี คอยช่วยเหลือผู้อื่นอยู่เสมอและไม่นิยมการทะเลาะวิวาท นอกเหนือจากการเล่นไวโอลินแล้วนั้น มิจิรุยังชื่นชอบการว่ายน้ำ เป็นชีวิตจิตใจและเคยแข่งขันว่ายน้ำกับอามิมาแล้ว (ซึ่งผลการแข่งออกมาเสมอกัน) ข้อเสียอย่างร้ายแรงของมิจิรุคือถ้าได้รับการดูถูกเรื่องความสวยงาม มิจิรุมักทำลายเครื่องสำอางที่ตนเองใช้เป็นประจำ
เซเลอร์เนปจูน

เซเลอร์เนปจูนมักจะปรากฏตัวคู่กับเซเลอร์ยูเรนัสเสมอ โดยมีหน้าที่เป็นคู่หูที่ของยูเรนัส
เซเลอร์เนปจูน > ชุดเซเลอร์ของเนปจูน

ชุดของเซเลอร์เนปจูนจะมีลักษณะคล้ายกับเซเลอร์ยูเรนัสคือ ชุดกะลาสี ปกไม่มีแถบเส้นขาว ถุงมือสั้นแต่มีลักษณะเด่น ตุ้มหูมีลักษณะคล้ายดาวเคราะห์ ตัวตุ้มหูชุบด้วยสีทองและสายคาดคอจะมีอัญมณีสีทองรูปดาวเคราะห์ (เนปจูน) ติด รองเท้าส้นสูงสีเขียวน้ำทะเลมีสายรัดไขว้ข้อเท้า
ในมังงะ เล่มที่ 9 เมื่อได้รับการเพิ่มพลังจากจอกศักดิ์สิทธิ์ ได้มีการเปลี่ยนแปลงเพียงเข็มกลัดเท่านั้น จากเข็มกลัดรูปทรงกลมสีเขียวน้ำทะเลเป็นเข็มกลัดรูปหัวใจสีเขียวน้ำทะเล
ในมังงะเล่มที่ 14 และอนิเมะภาค Sailor Stars ได้มีการเพิ่มพลังจากโฮตารุ ทำให้ชุดมีการเปลี่ยนแปลงจากชุดขั้นที่ 1 เป็นชุดขั้นที่ 2 (Super) ซึ่งทั้งในอนิเมะและมังงะมีจุดที่เปลี่ยนแปลงต่างกัน
ในมังงะ ชุดเซเลอร์เนปจูนขั้นที่ 2 (Super) สิ่งที่เปลี่ยนจากขั้นที่ 1 คือ มีแถบเส้นสีขาว 1 เส้นที่ปกกะลาสี สายคาดคอเป็นรูปดาว 5 แฉกและมีอัญมณีทรงกลมสีเขียวน้ำทะเลติดอยู่ตรงกลาง ถุงมือยาวครอบถึงข้อศอก เข็มกลัดเป็นรูปหัวใจสีเขียวน้ำทะเล โบว์ที่ด้านหลังกระโปรงเป็นสีเขียวน้ำทะเล ปลายโบว์ยาวถึงต้นขา
ในอนิเมะ ชุดเซเลอร์เนปจูนขั้นที่ 2 (Super) สิ่งที่เปลี่ยนจากขั้นที่ 1 คือ มีแถบเส้นสีขาว 1 เส้นที่ปกกะลาสี สายคาดคอเป็นรูปดาว 5 แฉก เข็มกลัดเป็นรูปหัวใจสีเขียวน้ำทะเล โบว์ที่ด้านหลังกระโปรงเป็นสีกรมท่า ปลายโบว์ยาวถึงต้นขา
โดยจุดต่างของชุดในมังงะและอนิเมะคือ ถุงมือ โดยในอนิเมะยังคงใช้แบบขั้นที่ 1, อัญมณีที่สายคาดคอซึ่งในอนิเมะไม่มี, โบว์ด้านหลังเป็นคนละสี